«See on mingi tobe unenägu. Kuidas ma saaksin üles ärgata?» Ta sulges silmad ning kuulutas kindlal toonil: «Ma olen Andrew Vincell. Olen kahekümne kolme aastane. Elan Hart Streetil majas number nelikümmend kaheksa. Töötan lepingu alusel Penberthy ja Trulli arveametnike firmas Boomsbury Square'il number sada kaks. Täna on kaheteistkümnes juuli, tuhande üheksasaja kuues aasta. Täna hommikul sain Thanet Streetil trammilt löögi. Nähtavasti põrutas see mu juhmiks ja ma kannatan hallutsinatsioonide all. Nüüd!»